open-index/open-wikipedia-markdown huggingface dataset:
सुपरहेटरोडाइन संग्राही

right|thumb|350px|सन १९७५ के आसपास प्रचलित ट्रांजिस्टर सुपरहेट्रोडाइन संग्राह
प्रथम विश्वयुद्ध के दौरान मेजर एडविन आर्मस्ट्रांग नामक वैज्ञानिक ने सरल संग्राही में अपेक्षित सुधार कर ऐसी संग्राही व्यवस्था को जन्म दिया जिसमें किसी भी आवृत्ति के संकेत को किसी समय सुगमता से ग्रहण किया जा सकता है। यह व्यवस्था वस्तुत: आधुनिक लोकप्रिय रेडियो संग्राही सेटों की जनक है। 

एंटेना से आनेवाले रेडियो आवृत्ति के संकेतों को सर्वप्रथम एक मिश्रण-पद (mixer stage) से होकर गुजारा जाता है, जहाँ उसी क्षण उपयुक्त आवृत्ति का एक अन्य रेडियो संकेत भी प्रविष्ट कराया जाता है। यह दूसरा संकेत एक अन्य स्थानीय कंपित्र (local oscillator) में उत्पन्न किया जाता है। मिश्रण पद में दोनों संकेतों के संयोजन से विस्पंद-सिद्धांत (beat theory) द्वारा एक निम्न आवृत्ति का संकेत उत्पन्न होता है, जो दोनों आवृत्तियों का अंतर होता है। मिश्रण-पद के आगे का संपूर्ण परिपथ इसी आवृत्ति के लिए समस्वरित होता है। यह आवृत्ति माध्य आवृत्ति (intermediate frequency, या i. f.) कहलाती है। इस क्षीण आवृत्ति को एक रेडियो-आवृत्ति प्रवर्धक (r. f. amplifier) द्वारा प्रदर्शित कर, तथा विमाडुलक (demodulator) द्वारा संशोधित कर, संसूचक वाल्व द्वारा श्रव्यावृत्ति में परिणत किया जाता है। आगे इस श्रव्य आवृत्ति का प्रवर्धित कर ध्वनि विस्तारक में प्रेषित कर दिया जाता है।
thumb|center|500px|सुपरहेटेरोडाइन संग्राही का ब्लॉक आरेख
center|thumb|500px|एन्टेना से प्राप्त संकेत (बाएँ), लोकल ऑसिलेटर का संकेत (नीचे) और दोनों के मिश्रण से प्राप्त संकेत (दाएँ)

## सुपरहेटरोडाइन संग्राही की विशेषताएँ
सुपरहेटरोडाइन संग्राही निम्नलिखि विशेषताओं के कारण उपयोगी होता है :

*(१) इसमें रेडियो आवृत्ति प्रवर्धन अधिक उत्तम एवं विघ्नरहित उत्पन्न होता है (वह भी, विशेषकर निम्न आवृत्तियों के लिए)।

*(२) वांछित आवृत्ति का चयन कर सकने की क्षमता इसमें पर्याप्त होती है, क्योंकि समस्वरित परिपथ को उस आवृत्तिविशेष के लिए समस्वरित किया जा सकता है।

*(३) चूंकि अनेक सचर संधारित्रों (वैरिएबल कैपेसिटर्स) के बदले एक अस्थिर रेडियो आवृत्ति प्रवर्धक में कई प्रवर्धक पदों को सम्मिलित कर अभीष्ट उच्च आवर्धन प्राप्त किया जा सकता है, इसलिए ये संग्राही अपेक्षाकृत सस्ते भी होते हैं। साथ ही इनके भार में भी अनावश्यक वृद्धि नहीं होने पाती।

## इन्हें भी देखें
* रेडियो संग्राही
* दूरदर्शन

## बाहरी कड़ियाँ

* Who Invented the Superheterodyne? An article giving the history of the various inventors working on the superheterodyne method.
* An in-depth introduction to superheterodyne receivers
* Superheterodyne receivers from microwaves101.com

श्रेणी:दूरसंचार
श्रेणी:एलेक्ट्रॉनिक डिजाइन
उत्पीडन भ्रांति

**उत्पीड़न भ्रांति** (Delusion of persecution) एक प्रकार की भ्रमासक्‍ति (Delusion) है जिसमें रोगी के मन में लगातार इस प्रकार के भाव उठते रहते हैं कि वह चारों ओर अपने शत्रुओें से घिरा है, सब व्यक्ति उसका मखौल उड़ा रहे हैं, उसे यातना पहुँचाना चाहते हैं, उसके विरुद्ध षड्यंत्र रच रहे हैं आदि। इसे **अभिद्रोह भ्रांति** या **उत्पीडन भ्रमासक्ति** भी कहते हैं।  फ्रायड ने उत्पीड़न भ्रांति का कारण कामग्रंथि को माना है जब कि एडलर इसके मूल में हीन ग्रंथि की सक्रियता मानते हैं।

## इन्हें भी देखें
*भ्रमासक्ति
*उत्पीडन

श्रेणी:मनोविकार
विश्राम

सभी प्रकार के जीवों को कार्य के बाद **विश्राम** (Rest) की आवश्यकता पड़ती है, जिससे थकावट दूर हो जाए। थकावट मानसिक तथा शारीरिक, दोनों होती हैं और विश्राम से दोनों प्रकार की
अंगूठाकार|अपना व्यायाम करने के बाद प्राणी और मनुष्य विश्राम करने का चित्र।
थकावट दूर होती है। हृदयगाति, श्वसन क्रिया, मांसपेशियों के संकुंचन आदि जीवन की आवश्यक क्रियाओं में और चलने फिरने, बोलने, नेत्रों की मांसपेशियों द्वारा दृष्टि कार्य में तथा शारीरिक श्रम, जैसे हथौड़ा चलाना, मिट्टी खोदना, बोझ ढोना, दौड़ना आदि, सभी कार्यों में ऊर्जा की आवश्यकता पड़ती है।

मांसपेशियों की दक्षता आदर्श दशा में ४०% से अधिक नहीं होती है। मनुष्य में तो यह और कम होती है। खिलाड़ी की यांत्रिक क्षमता प्राय: २०% से ३०% ही होती है। इस क्रिया में, ऊतकों द्वारा ऊर्जा के लिए प्रदान शर्करा तथा ऑक्सीजन आदि की माँग तथा जलना बढ़ जाता है, जिसके लिए अधिक रक्तसंचार तथा अधिक ऑक्सीजन देने के उद्देश्य से क्रमश: हृदयगति तथा श्वसन क्रिया वेगपूर्ण हो जाती है। इससे शरीर की ऊष्मा बढ़ जाती है तथा लैक्टिक अम्ल एवं कार्बन डाइऑक्साइड को क्रमश: गुर्दा तथा श्वासोच्छ्‌वास द्वारा बाहर निकाल फेंका जाता है। जब मांसपेशी का संकुंचन बार बार होता है, तब व्यक्ति को थकान आने लगती है। यदि विद्युत्‌ उत्तेजन द्वारा मांसपेशी में संकुंचन क्रिया की जाए, तो संकुंचन धीरे धीरे कम होता जाएगा तथा अंत में अनुक्रिया नहीं होगी। कुछ समय तक उत्तेजना को रोक रखने के बाद विश्राम द्वारा मांसपेशी स्वस्थ हो जाएगी तथा संकुंचन गुण पुन: वापस आ जाएगा। थकावट की अवस्था से मुक्त होने के लिए ऑक्सीजन आवश्यक है। मनुष्य जितना ही अधिक थका रहेगा, उतने ही अधिक समय बाद कार्य की क्षमता उसमें आएगी। यदि अपेक्षाकृत कम विश्राम के बाद कार्य किया जाए, तो इसके फलस्वरूप बड़ी बड़ी दुर्घटनाएँ हो सकती हैं, जैसे थका मोटरचालक दुर्घटना अधिक करता है, क्योंकि वह आवश्यकता पड़ने पर, या संकेत के अनुसार, प्रबल वेगवाले वाहन को रोकने में जहाँ एक से दो सेकंड लगाता है, वहाँ थकावट की अवस्था में कई सेकंड लगा देगा तथा उस काल में प्रबल वेगवाला वाहन बहुत आगे बढ़ जाएगा, जिससे दुर्घटना हो सकती है।

उपर्युक्त कारणों से मानसिक तथा शारीरिक विश्राम की आवश्यकता होती है। यदि मानसिक विश्राम नहीं होगा, तो मनुष्य में थकावट के कारण संतुलन तथा स्फूर्ति नहीं रहेगी। यह साधारणत: देखा जाता है कि अधिक थकावट के बाद गहरी निद्रा आ जाती है जिससे जागने पर थकावट नहीं मालूम पड़ती है तथा व्यक्ति पुन: स्फूर्ति और प्रफुल्लता का अनुभव करता है। पर यदि पूरा विश्राम न मिले, या निद्रा में विघ्न पड़ जाए, तब व्यक्ति को थकान, आलस्य तथा शक्तिलोप का अनुभव होता है तथा मनन और समझने की मानसिक शक्ति में अव्यवस्था पाई जाती है। जानवरों को भी कार्य के बाद विश्राम तथा निद्रा की आवश्यकता होती है जिससे उन्हें पुन: कार्य करने की शक्ति प्राप्त हो जाती है। विश्राम ना करने के कारण जीव की मानसिक और शारीरिक दोनों ही शक्तियों पर असर पड़ता है, और यह एक अतिआवश्यक चीज है। सिर्फ जीवों को ही नहीं, बल्कि कई मशीनों को भी विश्राम की जरूरत पड़ती है, नहीं तो लगातार ज्यादा कार्य करने से मशीन भी खराब हो सकती हैं।  

श्रेणी:मनोविज्ञान
श्रेणी:जीवन कौशल
आसज्जा

**आसज्जा** (रेडीनेस / readiness) शब्द का प्रयोग साधारणतया 'सिद्धता' के अर्थ में किया जाता है। इसका अनुमान मनौवैज्ञानिकों ने बुद्धिपरीक्षाओं के आधार पर किया है। किसी भी कार्य को आरंभ करने के लिए यह आवश्यक माना गया है कि उसकी परीक्षा करके देख लिया जाए कि वह अमुक कार्य करने के लिए उपयुक्त है। इसके लिये यह आवश्यक है कि बौद्धिक स्तर मालूम किया जाए, उसके पिछले कार्यो का फल जान लिया जाए, स्वास्थ्य तथा उसका सामाजिक और भाषा संबंधी ज्ञान नाप लिया जाए।

## पठन आसज्जा
बालकों के "पढ़ने की आसज्जा" (reading readiness) पर मनोवैज्ञानिकों ने विशेष कार्य किया है। अमरीका में गेट्स तथा बेंड ने महत्वपूर्ण कार्य किया है। इस अध्ययन का प्रयोग बालकों की प्रारंभिक शिक्षा तथा सामग्री को उचित रूप देने में किया गया है। जो लड़के पढ़ने लिखने में असफल रहे हैं उनकी शिक्षा दीक्षा में इसके द्वारा विशेष लाभ हुआ है। "पायग्नोरिस एंड रेमेडिअल टीचिंग" के विषय में इस देश में भी कुछ कार्य हो रहा है तथा कई स्थानों पर विषयों के अध्ययन की आसज्जा से संबंधित परीक्षाएँ प्रमाणित की जा रही हैं।

श्रेणी:शिक्षा
श्रेणी:मनोविज्ञान
1986 एशियाई खेल

**दसवें [[एशियाई खेल]]** २० सितम्बर से ५ अक्टूबर, १९८६ के बीच सियोल, दक्षिण कोरिया में आयोजित कराए गए थे। इस नगर ने १९७० में इन खेलों का आयोजन करना था लेकिन, उत्तर कोरिया से मिली धमकियों के चलते इन्हें टालना पड़ा और तब बैंकाक ने उन खेलों की मेज़बानी की थी। इन खेलों के लिए बनाए गए खेलस्थल और सुविधाएँ वही थे जिनका १९८८ ग्रीष्मकालीन ओलम्पिक खेलों में उपयोग किया गया क्योंकि इन खेलों को परीक्षण खेलों के रूप में माना गया।

कुल मिलाकर २७ देशों से ४,८३९ खिलाड़ियों ने इन खेलों में भाग लिया और २५ प्रतियोगिताओं में प्रतिस्पर्धा की। पहली बार इन खेलों में जूडो, ताक्वाण्डो, महिला साइक्लिंग और महिला शूटिंग लाए गए। ८३ एशियाई और ३ विश्व कीर्तिमान तोड़े गए।

हैमर फैंकने वाले जापान के शिगेनोबु मुरोफुशी ने लगातार पाँचवी बार (१९७०-१९८६) स्वर्ण पदक जीता। पर इन खेलों का सितारा रही भारत की पय्योली एक्स्प्रेस - पी॰ टी॰ उषा जिन्होंने कुल चार स्वर्ण पदक और एक रजत पदक जीते और एथलेटिक्स में स्वर्ण जीतने वाली सबसे बड़ी विजेता बनीं।

सियोल एशियाड से दक्षिण कोरिया में खेल संस्कृति का भी आगमन हुआ। सियोल एशियाड की पदक तालिका में दक्षिण कोरिया, जापान को हटा कर बहुत निकटता से चीन के बाद दूसरे स्थान पर रहा। इन खेलों के बाद से अब तक के एशियाई खेलों में चीन और दक्षिण कोरिया सभी एशियाई खेलों में, केवल हिरोशिमा में आयोजित १९९४ एशियाई खेलों को छोड़कर, प्रथम और द्वितीय स्थान पर रहे हैं।

मुख्यभूमि चीन को छोड़कर, सभी समाजवादी देशों ने, जिनमें उत्तर कोरिया भी था, इन खेलों का राजनीतिक कारणों से बहिष्कार किया था। एक जासूस ने खेलों से कुछ दिन पूर्व गिम्पो अन्तर्राष्ट्रीय हवाईअड्डे पर एक वेण्डिंग मशीन के पीछे एक बम विस्फोट कर दिया जिससे ५ लोग मारे गए, जिनमे एक तकनीशियन भी था।

## पदक तालिका
स्रोत: कुल पदक स्थिति - सियोल १९८६

श्रेणी:दक्षिण कोरिया में खेलकूद
श्रेणी:एशियाई खेल
अग्निसार प्राणायाम

## अग्निसार क्रिया
अग्निसार क्रिया प्राणायाम का एक प्रकार है। "अग्निसार क्रिया" से शरीर के अन्दर अग्नि उत्पन होती है, जो कि शरीर के अन्दर के रोगाणु को भस्म कर देती है। इसे प्लाविनी क्रिया भी कहते हैं।

## विधि
इस प्राणायाम का अभ्यास खड़े होकर, बैठकर या लेटकर तीनों तरह से किया जा सकता है। 
बैठ कर की जाने वाले अभ्यास में इसे सिद्धासन में बैठकर दोनों हाथ को दोनों घुटनों पर रखकर किया जा सकता हे. इस क्रिया को करने के लिए शरीर को स्थिर कर पेट और फेंफड़े की वायु को बाहर छोड़ते हुए उड्डियान बंध लगाएँ अर्थात् पेट को अंदर की ओर खींचन होता हे. सहजता से जितनी देर श्वास रोक सकें रोंकन चाहिए और पेट को नाभि पर से बार-बार झटके से अंदर खींचने और ढीला छोड़न चाहिए अर्थात् श्वास को रोककर रखते हुए ही पेट को तेजी से लगभग तीन बार फुलान और पिचकान चाहिए। एस क्रिया को करते समय ध्यान पर रखना चाहिए। मणिपुर चक्र भारतीय योगासन विधि में उल्लेखित कुण्डलिनी के सात चक्रों में से एक है।
समय- यह क्रिया ३-५ मिनट तक करनी चाहिए।

## लाभ
यह क्रिया पाचन ‍प्रक्रिया को गति‍शील कर उसे मजबूत बनाती है। शरीर के सभी तरह के रोगाणुओं को भस्म कर शरीर को स्वस्थ करती है। यह क्रिया पेट की चर्बी घटाकर मोटापे को दूर करती है तथा यह कब्ज में भी लाभदायाक है।

## सावधानी
प्राणायाम का अभ्यास स्वच्छ व साफ वातावरण में दरी या चटाई बिछाकर करना चाहिए। यदि पेट संबंधी किसी भी प्रकार का कोई गंभीर रोग हो तो यह क्रिया नहीं करना चाहिए।

श्रेणी:योग
1994 एशियाई खेल

**बारहवें [[एशियाई खेल]]** २ अक्टूबर से १६ अक्टूबर, १९९४ के बीच हिरोशिमा, जापान में आयोजित किए गए थे। इन खेलों का प्रसंग, एशियाई देशों के मध्य शान्ति और सद्भावना को प्रोत्साहित करना था। इस पर मेज़बान द्वारा पूरा बल दिया गया क्योंकि खेलस्थल १९४५ में हुए विश्व के पहले परमाणु हमले का स्थल भी था।

इन खेलों में ४२ देशों से कुल ६,८२८ खिलाड़ियों और अधिकारियों ने भाग लिया और कुल ३४ खेल-प्रतियोगिताएँ थी। प्रथमोप्रवेश खेल थे बेसबॉल, कराटे और आधुनिक पेण्टाथलोन।

## शुभंकर
left|आधिकारिक शुभंकर
बारहवें एशियाई खेलों का आधिकारिक शुभंकर सफ़ेद कबूतरों का जोड़ा था। पोप्पो और चुच्चू, क्रमशः पुरुष और महिला थे, जो शान्ति और सद्भाव का प्रतीक थे - जो इन खेलों का मुख्य विषय था।

## प्रतिभागी देश
इन एशियाई खेलों में एशिया की ४२ राष्ट्रीय ओलम्पिक समितियों ने भाग लिया था। (आईओसी कूटानुसार):

*  (*AFG*)
*  (*BAN*)
*  (*BHU*)
*  (*BRN*)
*  (*BRU*)
*  (*CAM*)
*  (*CHN*)
*  (*HKG*)
*  (*INA*)
*  (*IND*)
*  (*IRI*)
*  (*JOR*)
*  (*JPN*)
*  (*KAZ*)

*  (*KGZ*)
*  (*KOR*)
*  (*KSA*)
*  (*KUW*)
*  (*LAO*)
*  (*LIB*)
*  (*MAC*)
*  (*MAS*)
*  (*MDV*)
*  (*MGL*)
*  (*MYA*)
*  (*NEP*)
*  (*OMA*)
*  (*PAK*)

*  (*PLE*)
*  (*PHI*)
*  (*QAT*)
*  (*SIN*)
*  (*SRI*)
*  (*SYR*)
*  (*THA*)
*  (*TJK*)
*  (*TKM*)
*  (*TPE*)
*  (*UAE*)
*  (*UZB*)
*  (*VIE*)
*  (*YEM*)

## पदक तालिका
स्रोत: कुल पदक स्थिति - हिरोशिमा १९९४

श्रेणी:जापान में खेलकूद
श्रेणी:एशियाई खेल
श्रेणी:हिरोशिमा
फ़रात नदी

**फ़रात नदी** (अरबी: الفرات‎ तुर्क: *Fırat*) दक्षिणपश्चिम एशिया की सबसे लम्बी और एतिहासिक रूप से सबसे महत्वपूर्ण नदियों में से एक है। दजला नदी के साथ मिलकर यह मेसोपोटामिया की दो परिभाषापूर्ण नदियों में से एक है। यह नदी तुर्किये में टौरस पहाड़ों पर आरम्भ होकर - सीरिया और इराक में प्रविष्ट होती है और शात अल-अरब में दजला नदी से मिलती है और फ़ारस की खाड़ी में गिरती है।
इसका ज़िक्र बाइबल और क़ुरआन दोनों मे मिलता है कि के बाइबल के प्रकाशितवाकय अद्धाए 15 मे मिलता है 
इस नदी का पानी जब सूख जाएगा और इसमें से सोने निकलेगा । इतना सोना निकलेगा की सोने का पहाड़ बनजाएगा तब क़यामत बहुत नज़दीक होगी ( हदीस) ( इस्लाम  द्वारा मान्यता)
श्रेणी:विश्व की नदियाँ
श्रेणी:इराक का भूगोल
श्रेणी:सीरिया का भूूगोल
सभ्यता

right|thumb|300px|भारत के धौलावीर नामक से प्राप्त सिंधु-घाटी-सभ्यता के दस लिपि-चिह्न
**सभ्यता** शब्द का प्रयोग मानव समाज के एक सकारात्मक, प्रगतिशील और समावेशी विकास को इंगित करने के लिये किया जाता है। सभ्य समाज अक्सर उन्नत कृषि, लंबी दूरी के व्यापार, व्यावसायिक विशेषज्ञता और नगरीकरण आदि की उन्नत स्थिति का द्योतक है। इन मूल तत्वों के अलावा, सभ्यता कुछ माध्यमिक तत्वों, जैसे विकसित यातायात व्यवस्था, लेखन, मापन के मानक, संविदा एवं नुकसानी पर आधारित विधि-व्यवस्था, कला के महान शैलियों, स्मारकों के स्थापत्य, गणित, उन्नत धातुकर्म एवं खगोलविद्या आदि की स्थिति से भी परिभाषित होती है।

सभ्यता से मनुष्य के भौतिक क्षेत्र की प्रगति सूचित होती है । 

श्रेणी:सभ्यता
श्रेणी:संस्कृति
श्रेणी:समाज
श्रेणी:सांस्कृतिक इतिहास
श्रेणी:समुदायों की मानवशास्त्रीय श्रेणियाँ
1986 एशियाई शीतकालीन खेल

right
**पहले [[एशियाई शीतकालीन खेल]]** १ मार्च से ८ मार्च, १९८६ के बीच सपोरो, जापान में आयिजित किए गए थे। इस नगर ने १९७२ शीतकालीन ओलम्पिक खेलों के अनुभव और खेल-ढाँचे के साथ इन खेलों की मेज़बानी की थी। इन खेलों में एशिया की कुल ७ राष्ट्रीय ओलम्पिक समितियों ने भाग लिया था जिसमें ३५ खेल स्पर्धाएँ थी। इन सात देशों के ४३० खिलाड़ियों ने प्रथम एशियाई शीतकालीन खेलों में भाग लिया था।

## भाग लेने वाले देश
* 
* 
* 
* 
* 
* 
* 

## पदक तालिका

श्रेणी:एशियाई खेल
श्रेणी:जापान में खेलकूद
एशियाई शीतकालीन खेल

**एशियाई शीतकालीन खेल** एक बहु-क्रीड़ा खेल प्रतियोगिता है जिसमे एशियाई ओलम्पिक परिषद के सदस्य भाग लेते हैं। जापानी ओलम्पिक समिति ने सबसे पहले १९८२ में एशियाई खेलों के शीतकालीन रुपान्तर को सुझाया था। उनका प्रयास रंग लाया और जापान को १९८६ में पहले शीतकालीन एशियाई खेलों की मेज़बानी मिली, क्योंकि जापान के सपोरो नगर पास १९७२ शीतकालीन ओलम्पिक खेलों का अनुभव और खेल-ढाँचा उपलब्ध था।

पहले खेलों में एशियाई ओलम्पिक परिषद के सात सदस्यों की भागीदारी से लेकर अब तक भाग लेने वाले देशों की संख्या बढ़ी है। चांग्चुन में सबसे हाल के एशियाई शीतकालीन खेलों में एशिया के ४५ में से २७ देशों ने रिकॉर्ड संख्या में खिलाड़ियों को भेजा और सभी ४५ राओस ने प्रतिनिधि मण्डल भेजे, जो इन खेलों के इतिहास में पहली बार हुआ था।

यद्यपि २००९ में लेबनान में खेलों का आयोजन करने कि सोची गई लेकिन फिर यह खेल नहीं हो सके।

## एशियाई शीतकालीन खेलों की सूची
प्रति प्रतिनिधिमण्डल स्वर्ण पदक संख्या कोष्ठक में संकेतित है।

} (८)
|-
| १९९९
| **[[१९९९ एशियाई शीतकालीन खेल|४]]**
|  गांग्वोन
| (१५)
| (११)
| (१०)
|-
| २००३
| **[[२००३ एशियाई शीतकालीन खेल|५]]**
|  ओमोरी
| (२४)
| (१०)
| (९)
|-
| २००७
| **[[२००७ एशियाई शीतकालीन खेल|६]]**
|  चांग्चुन
| (१९)
| (१३)
| (९)
|-
| २०११
| **[[२०११ एशियाई शीतकालीन खेल|७]]**
|  अल्माटी और अस्ताना 
|
|
|
|-
| २०१७
| **[[२०१७ एशियाई शीतकालीन खेल|८]]**
| 
|
|
|
|-
| २०२१
| **[[२०२१ एशियाई शीतकालीन खेल|९]]**
| 
|
|
|
|-
|}

## सर्व-सामयिक पदक संख्या

## सन्दर्भ

## बाहरी कड़ियाँ
* २००७ एशियाई शीतकालीन खेल आधिकारिक जालस्थल
* एशियाई ओलम्पिक परिषद

श्रेणी:एशियाई खेल
श्रेणी:एशियाई शीतकालीन खेल
सूर्य चिकित्सा

**सूर्य चिकित्सा** के सिद्धान्त के अनुसार रोगोत्पत्ति का कारण शरीर में रंगों का घटना-बढना है। सूर्य किरण चिकित्सा के अनुसार अलग‍-अलग रंगों के अलग-अलग गुण होते हैं। लाल रंग उत्तेजना और नीला रंग शक्ति पैदा करता है। इन रंगों का लाभ लेने के लिए रंगीन बोतलों में आठ-नौ घण्टे तक पानी रखकर उसका सेवन किया जाता है।

मानव शरीर रासायनिक तत्वों का बना है। रंग एक रासायनिक मिश्रण है। जिस अंग में जिस प्रकार के रंग की अधिकता होती है शरीर का रंग उसी तरह का होता है। जैसे त्वचा का रंग गेहुंआ, केश का रंग काला और नेत्रों के गोलक का रंग सफेद होता है। शरीर में रंग विशेष के घटने-बढने से रोग के लक्षण प्रकट होते हैं, जैसे खून की कमी होना शरीर में लाल रंग की कमी का लक्षण है।

सूर्य स्वास्थ्य और जीवन शक्ति का भण्डार है। मनुष्य सूर्य के जितने अधिक सम्पर्क में रहेगा उतना ही अधिक स्वस्थ रहेगा| जो लोग अपने घर को चारों तरफ से खिडकियों से बन्द करके रखते हैं और सूर्य के प्रकाश को घर में घुसने नहीं देते वे लोग सदा रोगी बने रहते हैं।

जहां सूर्य की किरणें पहुंचती हैं, वहां रोग के कीटाणु स्वत: मर जाते हैं और रोगों का जन्म ही नहीं हो पाता| सूर्य अपनी किरणों द्वारा अनेक प्रकार के आवश्यक तत्वों की वर्षा करता है और उन तत्वों को शरीर में ग्रहण करने से असाध्य रोग भी दूर हो जाते हैं।

शरीर को कुछ ही क्षणों में झुलसा देने वाली गर्मियों की प्रचंड धूप से भले ही व्यक्ति स्वस्थ होने की बजाय उल्टे बीमार पड जाए लेकिन प्राचीन ग्रंथ अथर्ववेद में सबेरे धूप स्नान हृदय को स्वस्थ रखने का कारगर तरीका बताया गया है। उसमें कहा गया है कि जो व्यक्ति सूर्योदय के समय सूर्य की लाल रश्मियों का सेवन करता है उसे हृदय रोग कभी नहीं होता।

सूर्य पृथ्वी पर स्थित रोगाणुओं 'कृमियों' को नष्ट करके प्रतिदिन रश्मियों का सेवन करने वाले व्यक्ति को दीर्घायु भी प्रदान करता है। सूर्य की रोग नाशक शक्ति के बारे में अथर्ववेद के एक मंत्र में स्पष्ट कहा गया है कि सूर्य औषधि बनाता है, विश्व में प्राण रूप है तथा अपनी रश्मियों द्वारा जीवों का स्वास्थ्य ठीक रखता है, किन्तु ज्यादातर लोग अज्ञानवश अन्धेरे स्थानों में रहते है और सूर्य की शक्ति से लाभ नहीं उठाते |

अथर्ववेद में कहा गया है कि सूर्योदय के समय सूर्य की लाल किरणों के प्रकाश में खुले शरीर बैठने से हृदय रोगों तथा पीलिया के रोग में लाभ होता है। प्राकृतिक चिकित्सा में आन्तरिक रोगों को ठीक करने के लिए भी नंगे बदन सूर्य स्नान कराया जाता है।

इण्डियन मेडिकल एसोसिएशन के सचिव डॉ॰ अजय सहगल का कहना है कि आजकल जो बच्चे पैदा होते ही पीलिया रोग के शिकार हो जाते हैं उन्हें सूर्योदय के समय सूर्य किरणों में लिटाया जाता है जिससे अल्ट्रा वायलेट किरणों के सम्पर्क में आने से उनके शरीर के पिगमेन्ट सेल्स पर रासायनिक प्रतिक्रिया प्रारम्भ हो जाती है और बीमारी में लाभ होता है। डाक्टर भी नर्सरी में कृत्रिम अल्ट्रावायलेट किरणों की व्यवस्था लैम्प आदि जला कर भी करते हैं।

वेदों में सूर्य पूजा का महत्व है। प्राचीन ऋषि-मुनियों ने सूर्य शक्ति प्राप्त करके प्राकृतिक जीवन व्यतीत करने का सन्देश मानव जाति को दिया था।

## इन्हें भी देखें
* वैकल्पिक चिकित्सा
* प्राकृतिक चिकित्सा

## बाहरी कड़ियाँ
* सूर्य चिकित्सा (गूगल पुस्तक)
* सूर्य‌ की रोश‌नी का लाभ उठाइए और‌ र‌हिए निरोग‌
* सूर्य औषधि क्यों है? - सूर्य की उपचार शक्ति को अपनाना 

श्रेणी:वैकल्पिक चिकित्सा
भड़ल

thumb|281x281px|हिमालयी भड़ल
**भड़ल** या हिमालयी नीली भेड़ (*Pseudois nayaur*) काप्रिने (*Caprinae*) उपपरिवार का एक स्तनपाई जीव है।

भड़ल मुख्यतः नेपाल, भूटान, कश्मीर, पाकिस्तान, तिब्बत और भारत के ऊच्च हिमालय क्षेत्रों में पाए जाते हैं।

भड़ल के सींग होते हैं जो ऊपर की ओर बढ़ते हैं, कुछ उभार लेते हैं और फिर पीछे को मुड़ते हैं।

## सामान्य लक्षण
* **शारीरिक लम्बाई**: ११५-१६५ सेमी /३.८-५.५ फु. 
* **कन्धे की ऊँचाई**: ७५-९० सेमी / २.५-३.० फु. 
* **पूँछ की लम्बाई**: १०-२० सेमी / ४-८ इंच 
* **भार**: ३५-७५ किग्रा

## जीववृत और प्रजनन
* **सगर्भता अवधि**: १६० दिन 
* **प्रति जन्म शावक**: १ 
* **अदुग्धकरण (दूध छुड़ाना)**: ६ महीने बाद
* **यौन परिपक्वता**: १.५ वर्ष का होने पर, यद्यपि नर अपना पूर्ण सामर्थ्य ७ वर्ष का होने पर ही प्राप्त करते हैं। 
* **जीवन काल**: १२-१५ वर्ष

मिलन अक्टूबर और जनवरी के बीच होता है और शावक मई से जुलाई के बीच जन्म लेते हैं।

## बाहरी कड़ियाँ
* ''Pseudois nayaur'' 
* ''Bharal'' 

श्रेणी:एशिया के स्तनधारी
श्रेणी:भारत के पशु
1998 एशियाई खेल

**तेरहवें [[एशियाई खेल]]** ६ दिसंबर से २० दिसंबर, १९९८ के बीव बैंकाक, थाईलैण्ड में आयोजित किए गए थे। यह पहली बार था जब थाईलैण्ड ने इन खेलों के लिए बोली लगाई। इससे पहले थाईलैण्ड ने १९७० और १९७८ के एशियाई खेलों के आयोजन में अन्तिम समय पर अपना समर्थ्न दिया जब खेलों को रद्ध करने की स्थिति आ गई थी।

## प्रतीक
इन खेलों का आधिकारिक प्रतीक के अव्यव सामान्य तौर पर एशिया से और विशेष तौर पर थाईलैण्ड से थे। रोमन अक्षर *A* एशिया और खिलाड़ियों का प्रतीक था। महा चेदी, या पगोड़ाकार, थाईलैण्ड का प्रतीक था। महा चेदी की शिखरिका थाईलैण्ड के पूर्वजों के ज्ञान, बुद्धि और खेल शक्तियों का प्रतीक है जो किसी से दोयम नहीं हैं। शीर्ष भाग एओप के प्रतीक-चिह्न का भाग है।

## शुभंकर
left
इन खेलों का आधिकारिक शुभंकर हाथी था। हाथी एक बहुत ही विशिष्ट पशु है जो सदियों से थाईलैण्ड के लोगों के साथ रहते आए हैं और अपने बल और उत्कृष्टता के लिए सार्वभौमिक रूप से प्रशंसित किए जाते रहे हैं। शुभंकर का नाम चाई-यो (थाई: ไชโย) है जो एक थाई शब्द जिसका अर्थ है सुख, आनन्द, सफलता, एकता और हर्ष।

## प्रतिभागी राओस
इन एशियाई खेलों में एशिया के सभी ४५ देश भाग ले रहे हैं। ये देश हैं (आईओसी कूटानुसार):

*  (*BAN*)
*  (*BHU*)
*  (*BRN*)
*  (*BRU*)
*  (*CAM*)
*  (*CHN*)
*  (*HKG*)
*  (*INA*)
*  (*IND*)
*  (*IRI*)
*  (*JOR*)
*  (*JPN*)
*  (*KAZ*)
*  (*KGZ*)

*  (*KOR*)
*  (*KUW*)
*  (*LAO*)
*  (*LIB*)
*  (*MAC*)
*  (*MAS*)
*  (*MDV*)
*  (*MGL*)
*  (*MYA*)
*  (*NEP*)
*  (*OMA*)
*  (*PAK*)
*  (*PLE*)

*  (*PHI*)
*  (*PRK*)
*  (*QAT*)
*  (*SIN*)
*  (*SRI*)
*  (*SYR*)
*  (**THA**)
*  (*TJK*)
*  (*TKM*)
*  (*TPE*)
*  (*UAE*)
*  (*UZB*)
*  (*VIE*)
*  (*YEM*)

## पदक तालिका
स्रोत: कुल पदक स्थिति - बैंकाक १९९८

श्रेणी:थाईलैण्ड में खेलकूद
श्रेणी:एशियाई खेल
उत्तराखण्ड का साहित्य

**उत्तराखण्ड का लोक-साहित्य** अत्यन्त समृद्ध है। गीतों की दृष्टि से कुमाऊँ का लोक-साहित्य विशेष रूप से जन-जन को आकर्षित करता है। उत्तराखण्ड लोक साहित्य छः प्रकार के माने जाते हैं:
१. लोकगीत
२. कथा गीत
३. लोक-कथाएँ
४. कथाएँ
५. लोकोक्तियाँ
६. पहेलियाँ और अन्य रचनाएँ

डॉ॰ कृष्णानन्द जोशी ने अपने उत्तराखण्ड लोक साहित्य में प्रमुख वर्गों में उत्तराखण्ड लोक साहित्य को बाँटकर अपने कथन की पुष्टि इस प्रकार की है।
पद्यात्मक (गेय) गीत
-पद्यात्मक (चम्पू काव्य) गीत
-गद्य-काव्य
-शौका क्षेत्र के लोकगीत एवँ नृत्य

श्रेणी:उत्तराखण्ड का साहित्य
गंगोत्री हिमनद

**गंगोत्री हिमनद** गंगा नदी का उद्गम स्थल है। यह भारत के उत्तराखण्ड राज्य के उत्तरकाशी जिले में स्थित है।
भागीरथी गोमुख स्थान से २५ कि॰मी॰ लम्बे गंगोत्री हिमनद से निकलती है। भागीरथी व अलकनन्दा देव प्रयाग संगम करती है जिसके पश्चात वह गंगा के रूप में पहचानी जाती है।

श्रेणी:उत्तराखण्ड का भूगोल
श्रेणी:गंगा नदी
मोहम्मद रफीक साबिर

खान सिद्दिकी अल हिन्दी के नाम से मशहूर **मोहम्मद रफीक साबिर** भारत विभाजन के घोर विरोधी स्वतंत्रता सेनानी थे। उन्होंने मुसलिम लीग प्रमुख और पाकिस्तान के कायदे आजम मोहम्मद अली जिन्ना को भारत विभाजन कर पाकिस्तान की माँग करने के कारण देश की आजादी में सबसे बड़ा दुश्मन माना था और मुंबई में उनके घर पर चाकू से हमला कर उन्हें जान से मारने की कोशिश की थी। 
## जीवन वृत्त

मोहम्मद रफीक साबिर मूल रूप से लाहौर के रहने वाले थे। उनके पिता वहां पर उमरदीन लाहौर की जिला अदालत में मुंशी थे। ये मोजअ कोट अब्दुल्लाह मजंग के रहने वाले थे। यह इलाका आज भी पाकिस्तान में प्रसिद्ध पीर अब्दुल अजीज के नाम से जाना जाता है।
आजादी की लड़ाई में इन्होंने सबसे पहले मुस्लिम लीग और उसके बाद अन्य लोगों के साथ जुड़कर बढ़-चढ़कर भाग लिया। उस वक्त कांग्रेस और मुस्लिम लीग के रूप में दो ही दल हुआ करते थे। 1925 में मोहम्मद साबिर ने आजादी के लिए अंग्रेजों के खिलाफ एक आंदोलन को देखा तो वो भी आजादी की लड़ाई में शामिल हो गए। 
जेल से रिहा होने के बाद खान सिद्दिकी कुछ दिन मुंबई में रहे और उसके बाद इंदौर आ गए। 24, गफूर खां की बजरिया और रानीपुरा में वह सालों तक लकड़ी का बिजनेस करते रहे। साथ ही आजादी के बाद इंदौर की समस्याओं के लिए उन्होंने कई बार सरकार के खिलाफ आंदोलनों में भाग लिया। उन्होंने जीते जी कभी भी सरकार से सीधे कोई मदद नहीं मांगी। उनका कहना था कि जो सबको दिया जा रहा है, उन्हें भी अपने आप मिलना चाहिए।
इन्हें आजादी के बाद में खान सिद्दिकी अल हिन्दी के रूप में जाना जाता था। प्रदेश शासन द्वारा उन्हें स्वतंत्रता संग्राम सेनानी मानते हुए पेंशन भी दी जाती रही।

तीन अगस्त 1990 को खान सिद्दिकी का इंतकाल होने गया।

## जिन्ना पर हमला
खान सिद्दिकी मोहम्मद अली जिन्ना को आजादी में सबसे बड़ा रोड़ा मानते थे। उनका मानना था कि कायदे आजम जिन्ना हिंदुस्तान की आजादी के रास्ते में रुकावट के साथ-साथ अंग्रेजी साम्राज्य के हाथ में एक खिलौना है। वे मानते थे कि उस समय सबसे ज्यादा जरूरत आजादी की थी, जबकि जिन्ना आजादी के साथ-साथ, इससे ज्यादा देश को दो टुकड़ों में बांटने की कवायद करने में लगे थे।

उन्होंने 26जुलाई 1943 को मुम्बई में तत्कालीन मुस्लिम लीग के प्रमुख मोहम्मद अली जिन्ना पर चाकू से हमला कर दिया। यह हमला उनके घर में घुसकर किया गया। इस हमले का मकसद जिन्ना को मारना था। हमले के लिए 25 वर्षीय साबिर लाहौर से मुंबई आए थे। हमले में जिन्ना की गर्दन, बाए कंधे, थोड़ी और कलाई में काफी चोट आई। जिन्ना के साथियों ने मोहम्मद साबिर को पकड़कर जिन्ना की रक्षा की थी।
मुंबई में हिज लार्ड शिप की अदालत में उनके खिलाफ मुकदमा चलाया गया। कोर्ट में भी उन्होंने जिन्ना को आजादी में रुकावट बताया। गवाहों के बयान के बाद खान सिद्दिकी को मौत की सजा देने की मांग की गई। न्यायालय ने उन्हे धारा ३क्७ के अंतर्गत पांच साल कैद की सजा दी। उन्हें पहले 4 नवम्बर 1943 से यरवदा सेंट्रल जेल में रखा गया। उसके बाद 12-4-1945 को उन्हें आर्थर रोड सेंट्रल जेल मुंबई में शिफ्ट कर दिया गया। बाद में उन्हें रिहा किया गया।

पाकिस्तान में मोहम्मद अली जिन्ना को जनक और कायदे आजम का दर्जा दिया गया है इसलिए पाकिस्तान के इतिहास में खान सिद्दिकी को बड़ा आतंकी माना जाता है। वहां की कई किताबों में खान सिद्दिकी द्वारा जिन्ना को मारने की कोशिश का प्रमुखता से उल्लेख किया गया है।

## बाहरी कड़ियाँ
* देशभक्त के वारिस को रोटी भी नसीब नहीं

श्रेणी:भारतीय स्वतंत्रता सेनानी
श्रेणी:स्वतंत्रता सेनानी
अरवी

right|thumb|300px|अरवी के पौधे
**अरबी** या **घुइयाँ** (अंग्रेजी:Taro) के नाम से भी जाना जाता है | मुख्य रूप से इसकी खेती कन्द के लिए ही की जाती है | इसके कन्द की सब्जी बनायी जाती है, उपवास के समय इन्हीं कन्दों का उपयोग फलाहार के लिए उबाल कर किया जाता है | इसके पत्तों की भी सब्जी बनाई जाती है | कुछ प्रजातियों के कन्दों में कनकानाहट पायी जाती है | जो उबाल देने के बाद समाप्त हो जाती है | पत्तियों में कनकनाहट कंन्द की तुलना में अधिक पायी जाती है |

## प्रजातियाँ
right|thumb|200px|अरवी के कन्द
पत्तों तथा डंठलों के रंग के अनुसार अरवी की दो किस्में होती है : 
एक किस्म में डंठलें बैगनी रंग की तथा
दूसरी में हरी होती है। 

इसी प्रकार हरी और गोल कन्द वाली किस्में होती है। कुछ कन्दों के गूदे सफेद कुछ के पीले कुछ के नांरगी व बैगनी होते हैं | 

अरवी की प्रमुख प्रजातियाँ निम्न हैं- गौरिया, काका कच्चू, पंचमुखी, फैजाबादी गेडिया, एफ.सी. १, एफ.सी.४, तथा एफ.सी. ६ इत्यादि

पूसा कोमल, पूसा बरसाती, पूसा फागुनी तथा पूसा दो फसली

## परिस्थितिकी
कोलोकैसिया प्रजाति का उपयोग कई Lepidoptera प्रजातियों के लार्वा द्वारा खाद्य पौधों के रूप में किया जाता है, जिसमें  Palpifer murinus और Palpifer sexnotatus शामिल हैं।

## खेती करना
सी एस्कुलेंटा और उस जीनस के अन्य सदस्यों की खेती सजावटी पौधों के  या खाद्य कॉर्म के रूप में की जाती है, जो कई उष्णकटिबंधीय क्षेत्रों में एक पारंपरिक स्टार्च स्टेपल है।
इस पौधे को बाहर धरती में या बड़े कंटेनरों में उगाया जा सकता है। वे उपोष्णकटिबंधीय और उष्णकटिबंधीय क्षेत्रों में पूरे वर्ष बाहर धरती में इसे उगाए जाते हैं। समशीतोष्ण क्षेत्रों में, उन्हें गर्मियों में लगाए जाते है, और सर्दियों में उन्हें फफूंद संक्रमण से बचाने के लिए धरती से खोदकर एक सूखी, हवादार जगह में संग्रहित किया जाता है। उन्हें लगभग किसी भी तापमान क्षेत्र में उगाया जा सकता है, जब तक कि गर्मी गर्म हो। इनका विकास 20 और 30 डिग्री सेल्सियस (68 और 86 डिग्री फारेनहाइट) के बीच तापमान पर सबसे अच्छा होता है। कुछ दिनों से अधिक समय तक तापमान 10 °C (50 °F) से कम रहने पर पौधों को नुकसान पहुँच सकता है।
इस रूट कंद को आमतौर पर सतह के करीब लगाया जाता है। वृद्धि के पहले लक्षण 1 से 3 सप्ताह में दिखाई देंगे। एक परिपक्व पौधे को अच्छी तरह से बढ़ने के लिए कम से कम 1 m2 (11 sq. ft.) जगह की आवश्यकता होगी। वे कम्पोस्ट युक्त मिट्टी और छाया में सबसे अच्छे रूप में उगते हैं, लेकिन सामान्य मिट्टी में भी काफी अच्छी तरह से विकसित हो सकते है, जब तक कि वह पानी को बनाए रखने वाली है। पौधों को बहुत देर तक सूखी मिट्टी में नहीं छोड़ना चाहिए; यदि ऐसा होता है, तो पत्तियाँ मुरझा जाएँगी; पानी देने से ऐसे पौधे ठीक हो सकते है यदि यह बहुत अधिक सूखने से पहले किया जाता है। नियमित पौधों के उर्वरक के साथ आवधिक शीर्ष ड्रेसिंग (हर 3-4 सप्ताह में) से पैदावार बढ़ेगी।

## अरवी के गुण
अरवी (अरुई )बलकारक ,स्निग्ध ,गुरु,कफ को दूर करने वाली एवं विष्टम्भकजनक होती है और तेल में तली हुई अरवी अत्यंत रुचिकारक होती है। 

## इन्हें भी देखें
* शकरकंद
* जिमीकंद या सूरन या ओल
* रतालू (violet yam)
* कचालू (lesser Yam)
* बंडा आलू (White yam)

## बाहरी कड़ियाँ
* अरबी या घुइयाँ या अरुई की आर्गनिक जैविक उन्नत खेती
* अरवी की खेती  (उत्तरा कृषि प्रभा)
* अरवी की खेती (डिजिटल मण्डी)
* Hardy Tropicals information page on Colocasia esculenta
## सन्दर्भ

श्रेणी:सब्ज़ी
श्रेणी:जड़ीय सब्ज़ियाँ
जलमौसमविज्ञान

**जलमौसमविज्ञान** या हाइड्रोमेतेरोलोजी (Hydrometeorology) मौसमविज्ञान एवं जलविज्ञान की एक शाखा है। इसके अन्तर्गत धरातल और वायुमण्डल की नीचली सतह के बीच जल एवं उर्जा के स्थानान्तरण का अध्ययन किया जाता है। जलमौसमविज्ञान की सहायता से ही मौसम परिवर्तन का पूर्वानुमान लगाया जाता है।

## भारत का जलमौसमविज्ञान विभाग: परिचय
समाज के लगभग सभी क्षेत्रों में योजनाएँ बनाने/निर्णय लेने के लिए मौसम विज्ञान प्राचलों का व्यापक रूप से प्रयोग किया जाता है। इनमें से कुछ क्षेत्र हैं: - कृषि, विमानन, पर्यटन, स्वास्थ्य, जल संसाधन आदि।

जल संसाधन विकास, प्रबंधन, जल संबंधी आपदाओं (बाढ़ और सूखा) के प्रशमन जल विज्ञान के अभिकल्पन, परियोजनाएँ पूर्वानुमान आदि के लिए वर्षा एक प्रमुख प्राचल है।

हालांकि जल मौसम विज्ञान प्राचलों की गुणवत्ता पूरी हो चुकी परियोजनाएँ उपयोगकर्ता अनुकूल आँकड़ा आधार निर्णय समर्थन प्रणाली के विकास में एक महत्वपूर्ण भूमिका निभाएगा।

चल रही परियोजनाएँ भावी परियोजनाएँ चूँकि मानक उपकरण, प्रेक्षणों को रिकार्ड करने का समय, प्रदर्शित करने की स्थितियों आदि में कोई एकरूपता नहीं थी अतः भारत सरकार ने "1890 का वर्षा संकल्प" जारी किया।

इस संकल्प के अनुसार भारत मौसम विज्ञान विभाग भारत में हुई वर्षा के आँकड़ों का संरक्षक है।

इस संकल्प में पूरे भारत में वर्षा के प्रेक्षणों को रिकार्ड करने के लिए भारत मौसम विज्ञान विभाग द्वारा प्रमाणित मानक वर्षामापियों के उपयोग पर जोर दिया गया है।

इसके लिए योग्य अधिकारी द्वारा वर्षामापियों का नियमित परीक्षण व जाँच पड़ताल तथा आँकड़ों की गुणवत्ता की जाँच की जाएगी। वर्षा के आँकड़ों को अभिलेखित करने वाले राज्य और अन्य अभिकरण इन आँकड़ों को प्रकाशित करने के लिए भारत मौसम विज्ञान विभाग को प्रतिवर्ष मानक प्रपत्र में आँकड़ों की आपूर्ति करेंगे।

भारत मौसम विज्ञान विभाग 6 प्रादेशिक मौसम केंद्रों, सतह उपकरण प्रभाग और मौसम विज्ञान के अपरमहानिदेशक (अनुसंधान) पुणे के कार्यालय में स्थापित राष्ट्रीय आँकड़ा केंद्र के निरीक्षण एककों के माध्यम से यह कार्य कर रहा है।

नई दिल्ली स्थित जल मौसम प्रभाग वर्षा मॉनीटरन एकक, तूफान अभिकल्प एकक, तूफान विश्लेषण एकक, हिमनद विज्ञान एकक, बाढ़ मौसम विज्ञान एकक और अन्तरराष्ट्रीय जल विज्ञान कार्यक्रम आदि विभिन्न एककों के माध्यम से जल मौसम विज्ञान सेवाएँ प्रदान कर रहा है। ये एकक शोध और प्रचालनात्मक गतिविधियों से जुड़े हुए कार्य कर रहे हैं।

## इन्हें भी देखें
* मौसम विज्ञान
* जलमिति (Hydrometry)

श्रेणी:मौसम विज्ञान
श्रेणी:जलविज्ञान
जलमिति

**जलमिति** (Hydrometry), वर्षा, भूजल के गुणधर्मों, जल की गुणवत्ता एवं धरातल पर विद्यमान जल की प्रवाह की विशेषताओं सहित जल चक्र का सम्पूर्ण अध्ययन करता है।

श्रेणी:जल
चन्द राजवंश

[thumb|240px|कलि कुमाऊँ का किला और और राजधानी, [चम्पावत, १८१५]]
**चन्द राजवंश** मध्यकाल में एक हिंदू राजवंश था जिसका शासन क्षेत्र वर्तमान भारत के उत्तराखण्ड के कुमाऊं राज्य और आसपास के इलाकों में उस समय था। इन्होंने इस क्षेत्र पर ६वीं शताब्दी में कत्यूरी राजवंश को समाप्त कर अपने राज्य और राजवंश स्थापना की तथा १८वीं शताब्दी में गोरखाओं द्वारा पराजित होने तक शासन किया। चन्द राजवंश के शासन काल के दौरान कुमाऊं में सांस्कृतिक और कला के क्षेत्र में बहुत बदलाव देखने को मिले। 

चन्द राजवंश के संस्थापक सोमचंद थे।   इनका शासन काल 700-721 ई० में बताया जाता है। सोमचन्द के वक्त चंद वंश के राजा नेपाल के डोटी नरेश को कर दिया करते थे। इसी वंश के भारती चंद ने डोटी के खिलाफ छेड़ा और कुमाऊं में एक स्वतंत्र शासन की नींव राखी।

## राजाओं की सूची
बद्री दत्त पाण्डेय ने अपनी पुस्तक कुमाऊँ का इतिहास में निम्न राजाओं के नाम बताये हैं:

## इन्हें भी देखें
* कुमांऊॅं
* कुमाऊँ मण्डल
* कुमाऊँनी लोग

## सन्दर्भ

श्रेणी:उत्तराखण्ड का इतिहास
थाइरेट्रॉन

right|thumb|300px|5kV/6A क्षमता वाला एक थायरेट्रॉन
**थाइरेट्रॉन** (thyratron) एक विशेष प्रकार की गैसयुक्त एलेक्ट्रॉन नलिका है जो उच्च शक्ति की नियंत्रित स्विच की तरह उपयोग की जाती है। इस प्रकार इसके उपयोग से नियंत्रित दिष्टकारी (कंट्रोल्ड रेक्टिफायर) बनाया जाता है। यद्यपि ट्रायोड, टेट्रोड एवं पेंटोड डिजाइन वाले थाइरेट्रॉन पहले बनाये जा चुके हैं किन्तु ट्रायोड वाली संरचना सबसे अधिक प्रचलित है। चूँकि इनमें गैस (हाइड्रोजन) भरी होती है, ये अपने समकक्ष के निर्वात ट्यूबों की तुलना में बहुत अधिक विद्युत धारा ले सकते हैं क्योंकि धनात्मक आयन भी अच्छी-खासी धारा का निर्माण करते हैं। थाइरेट्रॉनों में हाइड्रोजन, पारे की वाष्प, जेनॉन, नियॉन आदि भरी जाती हैं। 

थाइरेट्रॉन विशेषत: स्विच की तरह प्रयुक्त होता है। इसके द्वार संकेतों को रैखिक रूप में आवर्धित करना कठिन है जोकि ट्रायोड आदि निर्वात-नलिकाओं के द्वारा किया जाता है। ठोस-अवस्था की युक्तियों में सिलिकॉन नियंत्रित दिष्टकारी (एससीआर) है जो थाइरेट्रॉन के समतुल्य है किन्तु यह थाइरेट्रॉन जितना तेज ऑन-ऑफ नहीं किया जा सकता।

## बाहरी कड़ियाँ
* tpub.com
* Detailed description of hydrogen Thyratrons (PDF document)
* Article about switch tubes by John Pasley
* Thyratron collection at the Virtual Valve Museum

श्रेणी:गैसयुक्त एलेक्ट्रॉन नलिकाएँ
श्रेणी:स्विचनीय नलिका
लक्ष्मण रेखा

**लक्ष्मण रेखा** लक्ष्मण द्वारा बनाई गयी रेखा थी जिसे वन मे श्रीराम की सहायता के लिए जाने से पहले अपनी भाभी सीता की रक्षा के लिए बनाया था। **लक्ष्मण** के मना करने के बाद भी सीता ने उस रेखा को पार किया जिसके बाद रावण ने सीता का हरण कर लिया।
दून विश्वविद्यालय

**दून विश्वविद्यालय** एक विश्वविद्यालय है जो भारत के उत्तराखण्ड राज्य की राजधानी देहरादून में स्थित है।

विश्वविद्यालय की स्थापना उत्तराखण्ड विधानसभा के अक्टूबर २००५ के एक अधिनियम के बाद हुई थी। इसका पहला अकादमिक सत्र ९ मई, २००९ से प्रारम्भ हुआ।

## सन्दर्भ

## बाहरी कड़ियाँ
* जालस्थल

श्रेणी:उत्तराखण्ड के विश्वविद्यालय
श्रेणी:देहरादून
थाइसेनोप्टेरा

right|thumb\300px|थाइसेनोप्टेरा गण के कीट
**थाइसेनोप्टेरा** (Thysanoptera) कीटों का छोटा गण है। ये कीट अंग्रेजी भाषा में थ्रिप्स (thrips) कहलाते हैं। ये स्वभाव से चपल, कोमल शरीरधारी और सूक्ष्म आकार के, अर्थात्‌ प्राय: १/२० से लेकर १/३ इंच तक के, होते हैं। इनकी प्रमुख विशेषता है पंखों के किनारों का झालरदार होना और इसीलिये इस वर्ग का नाम झल्लरीपक्ष भी पड़ा है। इनका मुखांग पौधों के कोमल भागों को छिन्न भिन्न करने और उनके रसको चूसने के अनुकूल बना होता है। मुखांगों में सममिति (symmetry) नहीं होती। चिबुकास्थि (mandible) बहुत ही क्षीण अथवा अनुपस्थित होती है। कुछ जातियों में नर या मादा ही पक्षहीन होते हैं और कुछ जातियों में नर तथा मादा दोनों ही पक्षहीन होते हैं। पक्षयुक्त झल्लरीपक्ष कीटों में चार पक्ष होते हैं, जिनका पार्श्वभाग झालरदार होता है। अंडे पौधों के तंतुओं, अथवा अन्य किसी जाति के कीटों के शरीर में दिए जाते हैं। अंडे देते समय नुकीला अंड निक्षेपक अंग (ovipositor) पौधे या कीट के शरीर में घुसेड दिया जाता है और अंडे दे दिए जाते हैं। झल्लरीपक्ष कीटों में अर्द्ध रूपांतरण होता है। लार्वा (larva) वयस्क बनने के पूर्व शांत प्यूपा (pupa) जैसी अवस्था में रहता है।

थ्रिप्स या झल्लरीपक्ष प्राय: शाकाराही होते है और फूलों के अंदर कोमल पत्तियों के गुच्छों पर, छाल के नीचे अथवा वृक्षफेन (galls) में पाए जाते हैं। ये फूल, फल, शाक, सब्जी तथा खेत की फसलों के शत्रु हैं। झल्लरी पक्षों में कुछ कीट फसलों के प्रसिद्ध पीड़क (pest) हैं, जिनमें मुख्य प्याज का थ्रिप्स, (थ्रिप्स टबेसी Thrips tabeci L.), मिर्चा थ्रिप्स (Scirto thrips dorsalis, H.), धान भ्रिप्य (Thrips ordozoe, W.), अंगूर थ्रिप्स (Rhipiphora thrips cruentatus, H.) और चीनिया बादाम थ्रिप्स (Helio thrips indicus, B.) हैं।

## थाइसेनोप्टेरा का जीवन चक्र
१. अंडा, 

२. लार्वा की प्रथमावस्था, 

३. पूर्णविकसित लार्वा, 

४. प्यूपा की प्रथमावस्था, 

५. प्यूपा की अंतिम अवस्था, 

६. सिर का पार्श्व भाग, तथा 

७. वयस्क थाइसेनोप्टेरा

## बाहरी कड़ियाँ
* Thrips of the World checklist
* Thrips images from the "Pests and Diseases Image Library (PaDIL)" of Australia
* University of California Pest Management Guidelines for Thrips
* University of California Thrips Identification
* CISR: Center for Invasive Species Research Fact Sheets
** Avocado Thrips
** Western Flower Thrips
** Myoporum Thrips

* Thrips links on the UF / IFAS Featured Creatures Web site
** schultzei'', common blossom thrips (Thripidae)
** ''Gynaikothrips ficorum'', Cuban laurel thrips (Phlaeothripidae)
** '' Heliothrips haemorrhoidalis '', greenhouse thrips (Thripidae)
** 'Scirtothrips dorsalis'' chilli thrips (Thripidae)
** ''Selenothrips rubrocinctus'', redbanded thrips (Thripidae)
** ''Thrips palmi'', melon thrips (Thripidae)
** ''Thrips simplex'', gladiolus thrips (Thripidae)

श्रेणी:कीट
श्रेणी:थ्रिप्स
पेट्रोलियम और ऊर्जा शिक्षा विश्वविद्यालय

**यू.पी.ई.एस.,** देहरादून, उत्तराखंड, में स्थित एक निजी विश्वविद्यालय है, जिसके अंतर्गत आठ शिक्षालय आते हैं— अभियांत्रिकी शिक्षालय, संगणक विज्ञान शिक्षालय, अभिकल्प शिक्षालय, कानून शिक्षालय, व्यापार शिक्षालय, स्वास्थ्य विज्ञान एवं प्रौद्योगिकी शिक्षालय, आधुनिक मीडिया शिक्षालय और उदारवादी अध्ययन शिक्षालय।

यूपीईएस की स्थापना उत्तराखण्ड विधानसभा के यूपीईएस अधिनियम, २००३ के ज़रीए २००३ में कि गई थी। २०१९ से यह विश्वविद्यालय डच शैक्षिक महासंघ ग्लोबल यूनिवर्सिटी सिस्टम्स से संबंध रखता है। यूपीईएस की स्थापना से लेकर अब तक इसका महत्वपूर्ण विस्तार हुआ है, और अब इसके दो कैंपस हैं—एनर्जी एकर्स और नॉलेज एकर्स—जो देहरादून जिले के बिधोली और कांडोली गाँव में स्थित हैं। विश्वविद्यालय का मुख्य व्यवसायिक कार्यालय नई दिल्ली में है।

यूपीईएस को भारत के सर्वक्ष्रेष्ठ निजी विध्वविद्यालयों में गिना जाता है, खासकर इसके कानून, प्रबंधन, अभियांत्रिकी और अभिकल्प पाठ्यक्रमों के लिए। २०२२ में शिक्षा मंत्रालय के राष्ट्रीय संस्थागत रैंकिंग फ्रेमवर्क ने इस विश्वविद्यालय को भारत के सर्वोत्तम ६५ संस्थानों में स्थान दिया। यूपीईएस में स्नातक, स्नातकोत्तर और डॉक्टरेट सम्बन्धी १०० से अधिक पाठ्यक्रमों में शिक्षा दी जाती है, जिन सबका मिलाकर स्वीकार करने की दर करीब ५५% है। 

## इन्हें भी देखें
* उत्तराखंड
* भारत के निजी विश्वविद्यालयों की सूची

## टिप्पणियाँ

श्रेणी:उत्तराखण्ड के विश्वविद्यालय
श्रेणी:देहरादून
थिओफ्रेस्टस

right|thumb|200px|थिओफ्रेस्टस

**थिओफ्रैस्टस** (Theophrastus) ग्रीस देश के प्रसिद्ध दार्शनिक एवं प्रकृतिवादी थे। इनका जन्म ईसा पूर्व ३७२ में, लेज़बासॅ (Lesbos) द्वीप के एरेसस (Eresus) नामक नगर में हुआ था तथा मृत्यु ईसा पूर्व २८७ में हुई। लेज़बॉस में ही इन्होंने ल्युसिपस से दर्शनशास्त्र की शिक्षा ग्रहण की और उसके बाद एथेन्स चले गए। यहाँ पर प्लेटो से संपर्क बढ़ा। प्लेटों की मृत्यु के पश्चात्‌, आपका घनिष्ठ संबंध प्रसिद्ध दर्शनिक ऐरिस्टॉट्ल से हुआ। कहा जाता है, थिओफ्रैस्टस नाम भी, बातचीत के सिलसिले में, ऐरिस्टॉट्ल का ही दिया हुआ है। ऐरिस्टॉट्ल अपने वसीयतनामों में, थिओफ्रैस्टस को ही अपने बच्चों का अभिभावक बना गए थे तथा उन्हें अपनी पुस्तकालय और मूल निबंध, लेख आदि सब कुछ सौंप गए थे। ऐरिस्टॉट्ल के कैलसिस (Chalcis) नगर चले जाने के बाद, उनके स्थापित विद्यालय के ये उत्तराधिकारी हुए और इस पद पर वे ३५ वर्ष तक (मृत्यु पर्यंत) रहे। इस विद्यालय में संसार के हर कोने से छात्र आते थे।

आपने ऐरिस्टॉट्ल के दर्शनशास्त्र का पूरा अनुकरण किया। आप की रुचि विशेषकर वनस्पतिशास्त्र एवं प्राकृतिक वस्तुओं, जैसे अग्नि, वायु आदि की ओर थी। आपने लगभग २०० निबंध एवं लेख, दर्शनशास्त्र, तर्कशास्त्र, कानून, पदार्थ विज्ञान, काल्पनिक वस्तुओं, वृक्षों, कविता आदि पर लिखे। इनमें से बहुतों का कोई पता नहीं लगता है। आपकी मुख्य रचनाओं में वनस्पतिशास्त्र पर लिखे दो निबंध हैं : पहला "वनस्पतियों का इतिहास" तथा दूसरा "पौधों के प्रवर्तक" है। प्राचीन तथा मध्य काल में लिखे हुए वनस्पतिशास्त्र के ग्रंथों में इनका बड़ा महत्व है।

थिओफ्रैस्टस की एक अन्य रचना में उनके समय के जीवन का सुंदर चित्रण है।

## बाहरी कड़ियाँ
* *Enquiry into plants and minor works on odours and weather signs*, translated by Sir Arthur Hort, (1916), Volume 1, Volume 2, at the Internet Archive.
* Theophrastus work "On Stones" full text + annotation
* *[https://web.archive.org/web/20100315162024/http://www.archive.org/details/theophrastusofer00theo Theophrastus of Eresus on winds and on weather signs]*, (1894), by J. G. Wood, G. J. Symons, at the Internet Archive.
* ''Theophrastus and the Greek physiological psychology before Aristotle'', by George Malcolm Stratton, (1917), at the Internet Archive. Contains a translation of *On the Senses* by Theophrastus.
* Theophrastus work "The Characters" English translation
* *[https://web.archive.org/web/20110212153001/http://www.archive.org/details/charactersofthe00theouoft The Characters of Theophrastus]*, translated by J. M. Edmonds, (1929), at the Internet Archive.
* 
* Peripatetic Logic: The Work of Eudemus of Rhodes and Theophrastus of Eresus
* The Oblivion of Being after Aristotle: Theophrastus' Metaphysics

श्रेणी:दार्शनिक
श्रेणी:यूनान
ग्राफ़िक एरा विश्वविद्यालय

**ग्राफ़िक एरा विश्वविद्यालय** (जीईयू) यूजीसी की धारा ३ के अन्तर्गत एक डीम्ड विश्वविद्यालय है, जो देहरादून, उत्तराखण्ड, भारत में स्थित है। इसे पूर्व में ग्राफ़िक एरा प्रौद्योगिकी संस्थान के नाम से जाना जाता था।

जीईयू, १९९३ में ग्राफ़िक एरा एक छोटे से कम्प्यूटर सेण्टर के नाम से आरम्भ हुआ था। इस स्कूल ने प्रौद्योगिकी पाठ्यक्रम १९९८ में आरम्भ किए। २००१ में, इसने कम्प्यूटर साइन्स, सूचना प्रौद्योगिकी और इलेक्ट्रॉनिक्स और कम्यूनिकेश्न्स में अभियान्त्रिकी पाठ्यक्रम आरम्भ किए।

जीईयू ने अपने पहले स्नातक कोर्स १९९८ की गर्मियों में आरम्भ किए जब इसने बेचलर ऑफ़ कम्प्यूटर एप्लिकेशन (बीसीए) और बेचलर्स इन मैनिजमण्ट पाठ्यक्रम आरम्भ किए। आरम्भिक कक्षाएँ दो कमरों और एक कम्प्यूटर लैब से आरम्भ हुईं जो एक छोटे वाणिज्यिक भवन में थी। प्रथम बैच बीसीए या बीएमआईटी की उपाधियों के साथ २००१ में पास हुआ।

जीईयू, भारत के मानव विकास संसाधन मन्त्रालय द्वारा संकलित सूची में उन ४४ विश्वविद्यालयों में हैं जिन्हें अमान्यित डीम्ड विश्वविद्यालय घोषित किया जाना है। यह सूची जनवरी २०१० में संकलित हुई थी।

## बाहरी कड़ियाँ

* आधिकारिक जालस्थल
* ''44 deemed universities to be de-recognized''

श्रेणी:उत्तराखण्ड के विश्वविद्यालय
श्रेणी:देहरादून
रखरखाव, मरम्मत, और संचालन

सर्किट ब्रेकर की मरम्मत

**रखरखाव, मरम्मत और संचालन** (Maintenance, repair, and operations (MRO)) का सम्बन्ध उस क्रिया से है जो यांत्रिक या बिजली के उपकरणों के सतत चालन के लिये अथवा किसी भी प्रकार की खराबी आ जाने पर उसमें करना पड़ता है।

श्रेणी:यांत्रिक इंजीनियरी
हठधर्म

**हठधर्म**, **राद्धान्त** या **डॉग्मा** (dogma) का अर्थ है - 'कट्टर धार्मिक धारणा या मंतव्य'।

आरंभ में "डॉग्मा" संमति या व्यवस्था आदेश के अर्थ में प्रयुक्त होता था; पीछे इससे ऐसी धारण अभिप्रेत होने लगी, जिसे कोई व्यक्ति मानता ही नहीं, वरन्‌ उस पर बलपूर्वक जमा रहता है, चाहे कोई पक्षांतर भी उतना ही विश्वस्त क्यों न दीखता हो। अब इस शब्द का प्रयोग प्राय: धर्मविद्या के संबंध में होता है। डॉग्मा ऐसी धारणा है जिसे किसी संप्रदाय के सभी सदस्यों को मानना होता है, क्योंकि यह अपने तत्व में दैवी प्रकाश है। इस प्रकाश को, जब ऐसा करने की आवश्यकता हो, कोई अधिकार संपन्न व्यक्ति या विशेष विचारसभा सूत्रबद्ध करती है। ईसाइयों के लिए ईसा के कथन, बौद्धों के लिए बुद्ध के कथन ऐसे मंतव्य हैं। इन्हें सिद्धांत नही कह सकते, क्योंकि इनके सिद्ध करने का प्रश्न ही नहीं उठता।

ईसाई संप्रदाय के लिए प्रमुख डॉग्मा "त्रित्व" का स्वरूप है। त्रिगुट में "पिता', "पुत्र' और "पवित्र आत्मा' तीन स्वाधीन चेतन संमिलित हैं। तीन चेतन कैसे एक चेतन का अंश बन सकते हैं, यह विवेचन का विषय नहीं, अपितु दैवी अविष्कार है। ३२५-२६ ई० में नाईस की विचारसभा में निश्चय किया गया कि "पिता और पुत्र का तत्व एक ही है', "पिता' पुत्र का उत्पादक नहीं जनक है। यह भी निर्णीत हुआ कि "पवित्रआत्मा' पिता और पुत्र दोनों से पैदा हुई है। १५४५-६३ में, ट्रेंट की विचारसभा में जो मंतव्य निर्णीत हुए, वे प्राय: अब भी रोमन कैथोलिक संप्रदाय के लिए मान्य हैं। १८७० ई० में रोम की सभा में निश्चय किया गया कि पोप को भी अधिकार प्राप्त है कि वह ईसाई मंतव्यय को सूत्रबद्ध कर सके।

धर्मान्दोलन के बाद प्रोटेस्टेंट संप्रदाय ने कहा कि दैवी प्रकाश की व्याख्या प्रत्येक ईसाई का अधिकार है। बौद्ध भिक्षु को दीक्षित होने के समय निम्नांकित व्रत लेने होते थे --

: *मैं बुद्ध की शरण में जाता हूँ।
: *मैं धर्म (सुस्थित धर्मसूत्र) की शरण में जाता हूँ।
: ''मैं संघ की शरण में जाता हूँ।

ईसा और गौतम बुद्ध ने जो कुछ कहा, अपने अधिकार से कहा। मुहम्मद ने जो कुछ कहा, वह उनके विचार में, ईश्वरीय संदेश था, जो एक देवदूत ने उन्हें पहुँचाया। इस्लाम में मान्य धर्मसूत्र "ईमान' कहलाता है। ईमान के सात अंश हैं --
: ईश्वर में विश्वास, फरिश्तों में विश्वास, धर्मपुस्तकों में विश्वास, जिन, परी देवों में विश्वास, नदियों में विश्वास, प्रलयदिवस (कयामत) और उसके बाद कर्मों का फल मिलने में विश्वास, भाग्य (किस्मत) में विश्वास।

हर हालत में विश्वासी मानता है कि "डॉग्मा" सत्य है और अधिकारयुक्त है; यह खुला प्रश्न नहीं।

## बाहरी कड़ियाँ
* Dogma - Strong's N.T. Greek Lexicon

श्रेणी:धर्म
अमेरिकी शताब्दी

**अमेरिकी शताब्दी** एक पद है जो संयुक्त राज्य अमेरिका के २०वीं सदी के अधिकांश भाग पर सांस्कृतिक, राजनैतिक और आर्थिक क्षेत्रों पर प्रभाव को परिभाषित करने के लिए प्रयुक्त किया जाता है। संराअमेरिका का प्रभाव २०वीं सदी पर पूरी २०वीं सदी के दौरान बढ़ता ही रहा, लेकिन यह अधिक प्रभुत्वशाली द्वितीय विश्व युद्ध के पश्चात हुआ, जब केवल दो महाशक्तियाँ सोवियत संघ और संयुक्त राज्य अमेरिका ही शेष रह गईं। १९९१ में सोवियत संघ के विघटन के बाद संराअमेरिका विश्व की एकमात्र महाशक्ति रह गया।

श्रेणी:२०वीं शताब्दी
सरलीकृत चीनी वर्ण

**सरलीकृत चीनी वर्ण** (सरलीकृत चीनी: 简体字; पारम्परिक चीनी: 簡體字) वे वर्ण है जो मुख्यभूमि चीन पर उपयोग के लिए मानकीकृत हैं। यह समकालीन चीनी लिखित भाषा के लिए प्रचलित बहुत से मानकीकृत वर्णसमूहो में से एक है। चीनी जनवादी गणराज्य की सरकार ने साक्षरता बढ़ाने के लिए इन वर्णो को मुद्रण में प्रोत्साहन दिया है। ये आधिकारिक रूप से चीनी जनवादी गणराज्य और सिंगापुर में प्रयुक्त होते हैं।

पारम्परिक चीनी वर्ण मुख्यतः चीनी गणराज्य या ताइवान, हांगकांग और मकाउ में प्रयुक्त होते हैं। विदेशो में रहने वाले चीनी समुदाय पारम्परिक चीनी का उपयोग करते हैं लेकिन मुख्य भूमि चीन के अप्रवासी अधिकांशतः सरलीकृत चीनी का उपयोग करते हैं।

## इन्हें भी देखें
* मन्दारिन भाषा
* पारम्परिक चीनी

श्रेणी:चीन की भाषाएँ
पारम्परिक चीनी वर्ण

**पारम्परिक चीनी वर्ण** (सरलीकृत चीनी: 正体字; पारम्परिक चीनी: 正體字) का अर्थ उन वर्णसमूह से है जिनमें नवसृजित वर्ण सम्मिलित नहीं है या वे वर्ण प्रतिस्थापन नहीं है जो १९४६ के पश्चात गढे़ गए थे। इस लिपि के अन्तर्गत अन्य चीनी लिपियों की तुलना में अधिक जटिल वर्ण हैं।

पारम्परिक चीनी वर्ण ताइवान, हांगकांग और मकाउ में प्रयुक्त किए जाते हैं, जबकि मुख्यभूमि चीन, सिंगापुर और मलेशिया में सरलीकृत चीनी वर्ण प्रयुक्त होते हैं।

## इन्हें भी देखें
* मन्दारिन भाषा
* सरलीकृत चीनी

श्रेणी:चीन की भाषाएँ
नीला थोथा

**नीला थोथा** या **तूतिया** या **कॉपर सल्फेट** अकार्बनिक यौगिक है जिसका रासायनिक सूत्र CuSO4 है। इसे 'क्युप्रिक सल्फेट' भी कहते हैं। कॉपर सल्फेट कई यौगिकों के रूप में पाया जाता है जिनमें क्रिस्टलन जल की मात्रा अलग-अलग होती है। उदाहरण के लिये इसका सूखा (अजलीय) क्रिस्टल सफेद या हल्के पीले-हरे रंग का होता है जबकि पेंटाहाइड्रेट (CuSO4·5H2O) चमकीले नीले रंग का होता है। इसका पेन्टाहाइड्रेट रूप ही सर्वाधिक पाया जाने वाला रूप है। कॉपर सल्फेट, कॉपर का सबसे अधिक पाया जाने वाला यौगिक है।

## उत्पादन
### प्रयोगशाला विधि
प्रयोगशाला में कॉपर हाइड्राक्साइड पर सल्फ्युरिक अम्ल की क्रिया से कॉपर सल्फेट बनाया जाता है।

:\mathrm{\ Cu(OH)_2 + H_2SO_4 \longrightarrow} \mathrm{\ CuSO_4 + 2\ H_2O}

### औद्योगिक उत्पादन
औद्योगिक उत्पादन के लिये कॉपर आक्साइड या कॉपर सल्फेट पर सल्फ्युरिक अम्ल की अभिक्रिया से कॉपर सल्फेट का निर्माण किया जाता है।

:\mathrm{\ CuO + H_2SO_4 \longrightarrow} \mathrm{\ CuSO_4 + H_2O}

:\mathrm{\ CuS + H_2SO_4 \longrightarrow} \mathrm{\ CuSO_4 + H_2S}

## उपयोग
विद्युत लेपन में उपयोगी, विद्युत बैटरी में, वस्त्रो को रंगने में, लकड़ी के परिक्षेपण में, कवकनाशी के रूप में किया जाता है। Sath hi esaka upyog mukh me chhale hone par kiaya jata hai .

## सन्दर्भ

## बाहरी कड़ियाँ
* National Pollutant Inventory - Copper and compounds fact sheet

श्रेणी:अकार्बनिक यौगिक
श्रेणी:ताम्र यौगिक
श्रेणी:सल्फेट
श्रेणी:शाकनाशक
नारायण सुर्वे

**नारायण सुर्वे** पद्म श्री से सम्मानित प्रसिद्ध मराठी कवि एवं सामाजिक कार्यकर्ता थे।

## जीवन वृत्त

जन्म के कुछ दिनों के बाद ही नारायण सुर्वे के माता-पिता का निधन हो गया था। उनका जीवन मुंबई की गलियों में ही बीता। वे रोजी-रोटी चलाने के लिए दिहाड़ी पर छोटे-मोटे काम करते थे। सुर्वे प्रख्यात सामाजिक कार्यकर्ता भी थे। उन्होंने कई मजदूर संगठनों में काम किया था। 83 वर्ष की अवस्था में लंबी बीमारी के बाद 16 अगस्त 2010 को ठाणे में उनका निधन हो गया।

## रचनाएँ
वर्ष 1966 में सुर्वे की पहली पुस्तक "माझे विद्यापीठ" (मेरा विश्वविद्यालय) प्रकाशित हुई थी।

## पुरस्कार/सम्मान
* 1998- पद्म श्री सम्मान, साहित्य और शिक्षा के क्षेत्र में योगदान के लिए

## बाहरी कड़ियाँ
* प्रख्यात मराठी कवि नारायण सुर्वे का निधन, खास खबर

श्रेणी:मराठी कवि
श्रेणी:भारतीय समाजसेवी
श्रेणी:पद्मश्री प्राप्तकर्ता
श्रेणी:1926 में जन्मे लोग
श्रेणी:२०१० में निधन
श्रेणी:मुम्बई के लोग
उत्कीर्णन

right|thumb|300px|लकड़ी पर उत्कीर्ण सुन्दर दृष्य
लकड़ी, हाथीदाँत, पत्थर आदि को गढ़ छीलकर अलंकृत करने या मूर्ति बनाने को **उत्कीर्णन** या **नक्काशी करना** (अंग्रेजी में कर्विग) कहते हैं। यहाँ काष्ठ उत्कीर्णन पर प्राविधिक दृष्टिकोण से विचार किया गया है। 

उत्कीर्णन के लिए लकड़ी को सावधानी से सूखने देना चाहिए। एक रीति यह है कि नई लकड़ी को बहते पानी में डाल दिया जाए, जिसमें उसका सब रस बह जाए हवादार जगह में छोड़ देना काफी होता है। शीशम, बाँझ (ओक) और लकड़ियों पर सूक्ष्म उत्कीर्णन किया जा सकता है। मोटा काम प्राय: सभी लकड़ियों पर हो सकता है। उत्कीर्णन के लिए छोटी बड़ी अनेक प्रकार की चपटी और गोल रुखानियों तथा छुरियों का प्रयोग किया जाता है। काम को पकड़ने के लिए बाँक (वाइस) भी हो तो सुविधा होती है। काठ की एक मुँगरी (हथौड़ा) भी चाहिए। कोने अँतरे में लकड़ी को चिकना करने के लिए टेढ़ी रेती भी चाहिए। बारीक काम में रुखानी को ठोंका नहीं जाता। केवल एक हाथ की गदोरी से दबाया जाता है और दूसरे हाथ की अँगुलियों से उसके अग्र को नियंत्रित किया जाता है। उत्कीर्णन सीख सकता है। नौसिखुए के लिए दस बारह औजार पर्याप्त होंगे। उत्कीर्णन के लिए बने यंत्रों को बढ़िया इस्पात का होना चाहिए और उन्हें छुरा तेज करने की सिल्ली पर तेज करे अंतिम धार चमड़े की चमोटी पर रगड़कर चढ़ानी चाहिए। अतीक्ष्ण यंत्रों से काम स्चच्छ नहीं बनता और लकड़ी के फटने या टूटने का डर रहाता है। गोल रुखानियों को नतोदार पृष्ठ की ओर से तेज करने के लिए बेलनाकार सिल्लियाँ मिलती हैं या साधारण सिल्लियाँ भी घिसकर वैसी बनाई जा सकती हैं।

यों तो थोड़ा बहुत उत्कीर्णन सभी जगह होता है, पंरतु कश्मीर की बनी अखरोट की लकड़ी की उत्कीर्ण वस्तुएँ बड़ी सुंदर होती हैं। चीन और जापान के मंदिरों में काष्ठोत्कीर्णन के आश्चर्यजनक सूक्ष्म और सुंदर उदाहरण मिलते हैं।

## सन्दर्भ

## इन्हें भी देखें
*काष्ठकला

## बाहरी कड़ियाँ
* Woodcarving Magazine
* Sharpening, Honing and Polishing Gouges and Other Carving Tools by R.M Mottola
* The British Woodcarvers Association
* Maori Wood Carving

श्रेणी:कला
श्रेणी:काष्ठकला